29.9.2023.
3.4.
LV
Eiropas Savienības Oficiālais Vēstnesis
C 349/99
EESK mudina gan platformu, gan sociālo tīklu administratorus un satura radītājus/ietekmētājus nodrošināt:
— tehnisku iespēju norobežot nepilngadīgus lietotājus no visa sensitīvā satura (alkohola un enerģijas dzērienu, azartspēļu un derību, pornogrāfijas, tabakas izstrādājumu un to atvasinājumu, tostarp e-cigarešu, estētiskās ķirurģijas piedāvājumu u. c.) skatīšanās platformā(-ās), kurā(-ās) jebkurā gadījumā jābūt marķējumam “aizliegts nepilngadīgām personām līdz 18 gadu vecumam”, kas prasa vecuma pārbaudi un ļauj izmantot vecāku kontroli, — šāda rakstura paziņojumos iekļaut norādes “reklāma”, “komerciāls paziņojums” vai “sponsorēts”, — retušētiem vai pārveidotiem attēliem – norāde “retušēts attēls”, — norāde “virtuāls attēls” ar mākslīgā intelekta palīdzību radītiem darbiem, kā arī virtuālo ietekmētāju izmantošanas identifikācija. 3.5.
Īpaša uzmanība būtu jāpievērš arī maldinošas saskarnes izmantošanai, preču zīmju nepareizai lietošanai vai nomelnošanai, neatļautu finanšu produktu reklamēšanai, identitātes zādzībai vai viltus ietekmētājiem, kuri izmanto pazīstamu cilvēku tēlu bez viņu ziņas, kas kļūst arvien izplatītāki, it īpaši finanšu ieguldījumu un kriptovalūtu jomā.
Tā ir nelikumīga rīcība, kas mākslīgā intelekta izmantošanas dēļ kļūst arvien sarežģītāka un izplatītāka, un pret to ir iedarbīgi jācīnās. 3.6.
EESK ierosināto regulējuma saskaņošanu var papildināt ar kopregulējuma sistēmām, kurās iesaistīti ietekmētāji, to pārstāvji un pārstāvības apvienības; nozare un reklāmdevēji; pašreklāmas apvienības; patērētāju un lietotāju apvienības, sociālie partneri un citas pilsoniskās sabiedrības struktūras, kā arī regulatīvās iestādes. 3.7.
EESK uzskata, ka ES līmenī būtu rūpīgi jāanalizē vairāki jautājumi, kas saistīti ar satura radītāju/ietekmētāju darbību, piemēram, viņu vieta darba tiesībās, jautājumi, kas saistīti ar ienākuma nodokļiem, pievienotās vērtības nodokli, kā arī nepilngadīgu ietekmētāju konkrētā darbība.
Briselē, 2023. gada 13. jūlijā Eiropas Ekonomikas un sociālo lietu komitejas priekšsēdētājs Oliver RÖPKE